วันนี้ขอแวะมาเขียนรีวิวถึงร้านOotoyaสาขาสยามพารากอนกันสักหน่อย พอดีเพิ่งไปนั่งกินที่ร้านนี้มาเมื่อไม่นานมานี้ค่ะ ก่อนหน้านั้นก็เคยไปกินที่สาขาอื่นมาบ้างเหมือนกันค่ะ(เคยเขียนรีวิวไว้ที่สาขาเซ็นทรัลบางนาด้วย) แต่ละสาขาก็มีจุดให้รู้สึกประทับใจแตกต่างกันไปนะ

ขอเริ่มกันด้วยบรรยากาศร้านเหมือนทุกทีละกัน อิอิ ร้านนี้ให้กลิ่นอายความเป็นญี่ปุ่นมากเลยค่ะ ดูสวยน่านั่งมากกว่าสาขาอื่นๆที่เคยไปกินมาเลย ร้านค่อนข้างใหญ่ด้วย ที่ชอบมากคือเขามีโต๊ะสไตล์ญี่ปุ่น คือจะเป็นโต๊ะสี่เหลี่ยม มีเบาะนั่งให้(แต่สามารถหย่อนขาลงช่องใต้โต๊ะได้นะคะ) เห็นแล้วอยากไปนั่งมากมาย แต่พอดีตอนไป มีคนนั่งไปแล้วอะ แหะๆๆ

วันนี้เมนูที่เราสั่งคือสึคุเนะย่างถ่าน เป็นไก่สับแล้วเอาไปย่างน่ะค่ะ อร่อยมากมายอะ หอมกลิ่นงา รสชาติเข้มข้น แต่ซอสราดงั้นๆนะ ตัวสลัดมันฝรั่งยังไม่เข้าขั้น ชอบสลัดมันฝรั่งของร้านฟูจิมากกว่า นอกจากนี้ยังมีไข่ลวก 1 ถ้วย สลัดผัก ไก่ทอด ซุป และผักดองด้วยค่ะ ไข่ลวกใช้ได้อยู่ สลัดผักก็ดูดี แต่น้ำสลัดไม่ค่อยอร่อย(พอดีไม่ค่อยชอบน้ำสลัดแบบญี่ปุ่นด้วยน่ะค่ะ) ไก่ทอด ชิ้นเล็กมากแถมหวานเวอร์ๆอะ ซุปหอมอร่อยดีค่ะ และสุดท้าย ผักดอง...มันเป็นอะไรที่จืดมากกก =__=;

สาขานี้ ที่ปลื้มเป็นพิเศษคือเรื่องการบริการค่ะ พนักงานบริการดีเยี่ยม! ประทับใจมากค่ะ อ้อ! วันนี้ได้ที่ห้อยมือถือจากที่ร้านมาด้วยค่ะ เป็นของที่ระลึกจากการร่วมสนุกโพสรูปถ่ายในแฟนเพจของร้านค่ะ ใครได้ไปกิน ก็อย่าลืมลองร่วมสนุกดูนะคะ ที่ห้อยมือถือลายน่ารักมากเลยล่ะค่ะ ^^ 